КАКВО Е ВАЖНО ЗА УДОБСТВОТО НА БЕБЕТО?
 Когато говорим за бебешки приспособления, удобството и сигурността вървят ръка за ръка. При избора на кенгуру е добре отворите за краката да бъдат подплатени и достатъчно свободни , за да не притискат бедрата на бебето (в същото време не е желателно да бъдат твърде свободни, защото има риск да се изхлузи през тях) .  Тъй като детето може да заспи в кенгуруто, важно е облегалката за глава да поддържа добре главичката и вратлето му, особено през първите месеци, когато все още не са укрепнали. Подвижната качулката също е важна, тъй като предпазва нежната детска главичка от слънцето и вятъра.  Моделите, които са с подвижна (сваляща се) ивица плат са практичен избор за летните месеци, като с това допринасят допълнително за комфорта на бебето . Необходимо е също така да се уверите, че седалката и ремъкът са здрави и ще поддържат правилно бебето, както и че всички катарами, клипсове и колани са добре поставени и достатъчно издръжливи . 

